ฟิลิปมอร์ริสหนุนรีดภาษีบุหรี่จากราคาขาย
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

โพสต์ทูเดย์ — เอกชนหนุนสรรพสามิตเก็บภาษีบุหรี่จากราคาขายปลีก
นายจรณชัย ศัลย์พงศ์ ผู้อำนวยการฝ่ายองค์กรสัมพันธ์ บริษัท ฟิลิปมอร์ริส (ไทยแลนด์) เปิดเผยว่า ขณะนี้ทราบว่านายอารีพงศ์ ภูชอุ่ม อธิบดีกรมสรรพสามิต ได้เสนอร่างแก้ไขพระราชบัญญัติ (พ.ร.บ.) ยาสูบ พ.ศ. 2509 ให้นายมั่น พัธโนทัย รมช.คลัง พิจารณา ซึ่งการแก้ไข พ.ร.บ.ดังกล่าวจะมีการปรับโครงสร้างการเก็บภาษีบุหรี่จากราคาหน้าโรงงาน หรือราคานำเข้ามาเป็นการเก็บภาษีสรรพสามิตจากราคาขายปลีกแทน ซึ่งเป็นเรื่องที่ควรสนับสนุน เพราะทำให้เกิดความโปร่งใส
สำหรับที่ผ่านมาการใช้ราคาหน้าโรงงานหรือราคานำเข้า เป็นฐานในการเก็บภาษีมีปัญหาอย่างมาก เพราะกรมสรรพสามิตไม่เชื่อว่าเอกชนแจ้งราคาที่แท้จริง หรือแจ้งราคาต่ำกว่าที่ควรจะเป็น
นายจรณชัย กล่าวว่า บริษัทสนับสนุนการใช้ราคาขายปลีกมาเป็นฐานในการเก็บภาษีบุหรี่ เพราะราคาขายปลีกเป็นฐานราคาที่ชัดเจนและไม่คลุมเครือในการกำหนดเก็บภาษี และยังสามารถใช้ได้กับเอกชนทุกรายเท่าเทียมกัน ไม่ว่าจะเป็นผู้ประกอบการภายในประเทศ หรือผู้นำเข้าบุหรี่จากต่างประเทศ 
อย่างไรก็ดี นายจรณชัย กล่าวว่า ไม่ต้องการให้กรมสรรพสามิตคงอำนาจในการประกาศราคาหน้าโรงงาน หรือราคาขายปลีก รวมถึงราคานำเข้าจากต่างประเทศไว้ในกฎหมายที่จะมีการแก้ไข เพราะอาจจะทำให้เป็นปัญหาอุปสรรคในการเก็บภาษีได้
 
"ขณะนี้ภาคเอกชนรอดูว่า กฎหมายที่แก้ไหม่จะมีการปรับเปลี่ยนการเก็บภาษีบุหรี่จากการใช้ราคาหน้าโรงงาน มาเป็นราคาขายปลีกหรือไม่ และการกำหนดนิยามของราคาขายปลีกเป็นอย่างไร รวมถึงอัตราที่จะเก็บภาษีจากราคาขายปลีกจะเป็นเท่าไร ที่ทำให้รัฐบาลยังรักษาการเก็บรายได้จากภาษีบุหรี่ไว้ได้เท่าเดิม" นายจรณชัย กล่าว
อย่างไรก็ตาม นายจรณชัย กล่าวว่า การใช้ราคาขายปลีกเป็นฐานการเก็บภาษีสรรพสามิตบุหรี่ ก็มีข้อเสียไม่ได้สนับสนุนในเรื่องการนโยบายด้านสุขภาพ และยังทำให้ผู้บริโภคหันไปซื้อบุหรี่ยี่ห้อในราคาที่ถูกลง ซึ่งพบว่าตั้งแต่การขึ้นภาษีบุหรี่ของกรมสรรพสามิตตั้งแต่ในเดือน พ.ค. 2552 จาก 80% ของมูลค่า เป็น 85% ของมูลค่า ทำให้ส่วนแบ่งตลาดของบุหรี่ที่มีราคาถูกเพิ่มจาก 1% เป็น 4% ซึ่งตรงนี้จะส่งผลกระทบทำให้รัฐบาลอาจจะเก็บภาษีได้ขยายตัวได้น้อยลงก็ได้
 
ทั้งนี้ในปัจจุบันการเก็บภาษีสรรพสามิตบุหรี่ มีเพดานภาษีที่ 90% ของมูลค่า แต่มีการเก็บภาษีจริงที่ 85% ของมูลค่า ซึ่งในบุหรี่ 1 ซอง มีมูลค่าภาษีคิดเป็น 6070% ของราคาขาย ประกอบด้วยภาษีมูลค่าเพิ่ม 7%ภาษีองค์การบริหารส่วนจังหวัด ซองละ 1.86 บาท ภาษีให้โทรทัศนไทยพีบีเอส 1.5% ของภาษีสรรพสามิต เงินบำรุง เงินบำรุงสำนักงานกองทุนสนับสนุนการสร้างเสริมสุขภาพ (สสส.) 2% ของภาษีสรรพสามิต ภาษีสรรพสามิต 567% ของฐานภาษี อาขาเข้า 60% ของราคาซไอเอฟ